title: Tollubekdunol (Artiodactyla)
text: Kot veemolk va vitodeem ke bareaf gelt isu balemeaf sokaltogir. Ambik va aluboy gelt diyir ; bak towara taneaf gelt en al griawir isen toleaf gelt isu alubeaf ton dre yoltkirafe gu varza ableyed, i ton varza ticefa loon dam gelt altogin gan sulem. Gubeon mila varza va koni aptafi fli gimeaskir vaxeda tatcer da sulem koe diblaxo vanludevawer. Kot ke toloy altogin geltap ( bareaf isu balemeaf ) tir dem arteon tanoya kriza ; numon kota inia va toloya solwifa kriza sodir. Troskol va balemoy millumaf gelt, batcoba tir to tanaf tod ke tollubekdunoleem.